CELEX: E2010P0008
Language: da
Date: 2010-07-26 00:00:00
Title: Sag anlagt den 26. juli 2010 af EFTA-Tilsynsmyndigheden mod Island (Sag E-8/10)

7.10.2010   
            
            
               DA
            
            
               Den Europæiske Unions Tidende
            
            
               C 271/25
            
         Sag anlagt den 26. juli 2010 af EFTA-Tilsynsmyndigheden mod Island
   (Sag E-8/10)
   2010/C 271/05
   EFTA-Tilsynsmyndigheden, rue Belliard/Belliardstraat 35, 1040 Bruxelles/Brussel, BELGIQUE/BELGIË, ved Xavier Lewis og Florence Simonetti som befuldmægtigede har den 26. juli 2010 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1)
            
            
               Det fastslås, at Republikken Island ved ikke at have vedtaget eller givet Tilsynsmyndigheden meddelelse om alle de foranstaltninger, der er nødvendige for fuldt ud at gennemføre den retsakt, der henvises til i pkt. 1 i bilag VII til EØS-aftalen (Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer) som tilpasset EØS-aftalen ved protokol nr. 1 hertil, i national lovgivning, har tilsidesat sine forpligtelser i henhold til direktivets artikel 63, stk. 1, og EØS-aftalens artikel 7.
            
         
               2)
            
            
               Republikken Island tilpligtes at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Søgsmålet vedrører Islands undladelse af at efterkomme EFTA-Tilsynsmyndighedens begrundede udtalelse om manglende vedtagelse eller meddelelse til Tilsynsmyndigheden af alle de nødvendige foranstaltninger for fuldt ud at gennemføre den EØS-retsakt, der svarer til Den Europæiske Unions direktiv 2005/36/EF om anerkendelse af erhvervsmæssige kvalifikationer som ændret.
            
         
               —
            
            
               De foranstaltninger, Island ikke har truffet, vedrører vedtagelsen af nationale bestemmelser, der fastsætter sektorspecifikke regler om anerkendelse af erhvervsmæssige kvalifikationer erhvervet i andre EØS-stater.
            
         
               —
            
            
               EFTA-Tilsynsmyndigheden anfører, at den ikke har modtaget oplysninger fra Island om, at retsakten er gennemført fuldt ud i national ret, og heller ikke er i besiddelse af andre oplysninger, som sætter den i stand til at konkludere noget sådant.
            
         
               —
            
            
               Den islandske regering har ikke bestridt forsinkelsen med fuldstændig gennemførelse af retsakten.